2005D0338 — HU — 29.03.2008 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG HATÁROZATA (2005. április 14.) a kempingszolgáltatásokra vonatkozó közösségi ökocímke odaítélésével kapcsolatos ökológiai kritériumok meghatározásáról (az értesítés a C(2005) 1242. számú dokumentummal történt) (EGT vonatkozású szöveg) (2005/338/EK) (HL L 108, 29.4.2005, p.67)

Módosította:









▼B

A BIZOTTSÁG HATÁROZATA

(2005. április 14.)

a kempingszolgáltatásokra vonatkozó közösségi ökocímke odaítélésével kapcsolatos ökológiai kritériumok meghatározásáról

(az értesítés a C(2005) 1242. számú dokumentummal történt)

(EGT vonatkozású szöveg)

(2005/338/EK)







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletre ( 1 ) és különösen annak 6. cikke (1) bekezdése második albekezdésére, valamint V. melléklete 2. pontja (6) bekezdésére, az Európai Unió ökocímke-bizottságával (EUÖB) folytatott konzultációt követően, mivel: (1) Az 1980/2000/EK rendelet értelmében olyan terméknek lehet közösségi ökocímkét odaítélni, amely számára jellemzői lehetővé teszik, hogy jelentős mértékben hozzájáruljon a kulcsfontosságú környezetvédelmi aspektusokkal kapcsolatos eredményekhez. (2) Az 1980/2000/EK rendelet előírja, hogy az Európai Unió ökocímke-bizottsága (EUÖB) által kidolgozott kritériumok alapján termékcsoportonként sajátos ökocímke-kritériumokat kell megállapítani. (3) Kempingszolgáltatások esetében az ökológiai kritériumokat fel kell osztani olyanokra, amelyeket kötelező teljesíteni, illetve olyanokra, amelyeket egy meghatározott arányban kell teljesíteni. (4) Az ökológiai kritériumok, csakúgy mint az ezekhez kapcsolódó értékelési és ellenőrzési követelmények, hároméves időszakra érvényesek. (5) A kérelmezési díjakat és az ökocímke mikrovállalkozások általi használati díját illetően, a KKV-k meghatározásáról szóló, 1996. április 3-i 96/280/EK bizottsági ajánlás ( 2 ) meghatározásai alapján, a mikrovállalkozások korlátozott forrásait, és azt a tényt figyelembe véve, hogy ebben a termékcsoportban különös fontossággal bírnak, célszerű további csökkentést előírni az 1980/2000/EK rendeletben, valamint a közösségi ökocímke kérelmezésének és éves díjainak meghatározásáról szóló, 2000. november 10-i 2000/728/EK bizottsági határozat ( 3 ) 5. cikkében előírtakon kívül. (6) Az e határozatban előírt intézkedések összhangban vannak az 1980/2000/EK rendelet 17. cikke alapján létrehozott bizottság véleményével, mivel: ELFOGADTA EZT A HATÁROZATOT:







1. cikk

A „kempingszolgáltatás” termékcsoportnak a díjért járó fő szolgáltatásként egy meghatározott területen található, mobil szálláshelyszerkezetekkel ellátott sátorhelyeket kell nyújtania.

Ezenkívül más, alkalmas szálláslehetőségekkel is kell rendelkeznie, valamint közös területekkel a kommunális szolgáltatások számára, amennyiben azok a meghatározott területen találhatók.

A meghatározott területen található „kempingszolgáltatás” magában foglalhat a kemping vezetősége vagy tulajdonosainak irányítása alatt álló élelmiszer- és szabadidősprogram-szolgáltatásokat is.

2. cikk

Ahhoz, hogy egy kempingnek odaítéljék a közösségi ökocímkét, az 1980/2000/EK rendelet értelmében a „kempingszolgáltatások” termékcsoportba kell esnie, és meg kell felelnie az érintett határozat melléklete A. szakaszában meghatározott valamennyi kritériumnak.

Ezenkívül a kempingszolgáltatásnak a melléklet B. szakaszában meghatározott kritériumok közül is elegendő számúnak meg kell felelnie; ezen kritériumok mindegyikéhez hozzátartozik egy pontszám. A kempingszolgáltatásnak legalább a következő pontszámokat kell elnyernie:

a) 16,5 pontot a fő szolgáltatásra;

b) 20 pontot, amennyiben plusz szálláslehetőségek is a vendégek rendelkezésre állnak.

Az elnyert pontszámok összegét mindkét esetben egy további ponttal lehet növelni, amennyiben a kemping élelmiszer- és szabadidősprogram-szolgáltatásokat is kínál.

3. cikk

(1) Amennyiben egy mikrovállalkozás kérelmezi az ökocímkét kempingszolgáltatásra, a 2000/728/EK határozat 1. cikke (3) bekezdése alóli ideiglenes mentesítés útján 75 %-kal csökkenthető a kérelmezési díj, de semmilyen más csökkentés nem alkalmazható.

(2) A 2000/728/EK határozat 2. cikke (5) bekezdése első mondatától eltérve mikrovállalkozásonként az ökocímke minimum éves használati díja 100 euró.

(3) A valamennyi kempingszolgáltatás értékesítésének éves volumenét a szolgáltatási díjnak a vendégéjszakák számával való megszorzásával kell kiszámítani, majd az eredményt 50 %-kal kell csökkenteni. Szolgáltatási díjnak tekinthető a kemping szállóvendégei által fizetett átlagos éjszakánkénti díj, beleértve az összes olyan szolgáltatást, amely nem jár külön díjfizetéssel. A minimum éves díj csökkentése tekintetében a 2000/728/EK határozat 2. cikkében előírtakat kell alkalmazni.

(4) E határozat alkalmazásában mikrovállalkozásnak tekinthetők a 96/280/EK ajánlás 1996. április 3-i változatában meghatározottak.

4. cikk

Adminisztratív célokra a 26-os szám a „kempingszolgáltatások” termékcsoporthoz tartozó kódszám.

▼M1

5. cikk

A „kempingszolgáltatások” termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2009. október 31-ig érvényesek.

▼B

6. cikk

Ennek a határozatnak a tagállamok a címzettjei.









MELLÉKLET

KERETMEGÁLLAPODÁS

A kritériumok céljai

A kritériumok célja az, hogy a szolgáltatás életciklusa három fő fázisát (beszerzés, szolgáltatásnyújtás, hulladéktermelés) tekintve korlátozzák a fő környezeti hatásokat. Fő céljaik:

— a villamosenergia-fogyasztás korlátozása,

— a vízfogyasztás korlátozása,

— a hulladékfelhalmozás korlátozása,

— a megújuló források, és az olyan anyagok használatának előnyben részesítése, amelyek kevésbé környezetszennyezőek,

— a környezetvédelmi tájékoztatás és oktatás támogatása.

Előírások

— Az 1. cikkben említett mobil szálláshelyszerkezetek közé tartoznak a sátrak, lakókocsik, trélerlakások és lakóautók. A szálláshely-szolgáltatások közé tartoznak a nyaralóházak, a bérelhető lakókocsik és az apartmanok. Kommunális célokra szolgáló közös területeknek számítanak a mosókonyhák, konyhák, élelmiszerboltok és információs központok.

Értékelési és ellenőrzési követelmények

A specifikus értékelési és ellenőrzési követelmények közvetlenül az A. és B. szakaszban meghatározott egyes kritériumok alatt vannak feltüntetve.

Adott esetben az egyes kritériumoknál megjelöltektől eltérő ellenőrzési módok és standardek is alkalmazhatók, ha ezek egyenértékűségét elfogadja a kérelmeket értékelő illetékes szerv.

Amennyiben a kérelmezőnek nyilatkozatokat, dokumentumokat, elemzéseket, vizsgálati jelentéseket vagy egyéb bizonyítékokat kell benyújtania arra nézve, hogy megfelel a kritériumoknak, ezek adott esetben értelemszerűen származhatnak a kérelmezőtől és/vagy beszállítójától (beszállítóitól) és/vagy az ő beszállítójától (beszállítóitól) stb.

Az illetékes szervek adott esetben kérhetnek a fentieket alátámasztó iratokat, és független ellenőrzéseket is végezhetnek.

Az illetékes szervek végzik a kemping ellenőrzését.

Az illetékes szervek számára a kérelmek értékeléséhez és a kritériumoknak való megfelelés ellenőrzéséhez ajánlott az ismert környezetgazdálkodási rendszerek, mint például az EMAS vagy az ISO 14001 alkalmazása.

(Megjegyzés: az efféle rendszerek alkalmazása nem követelmény.)

A. SZAKASZ

A 2. Cikk (1) Bekezdésében Említett Kritériumok

ENERGIA

1. Villamosenergia megújuló forrásokból

A villamosenergia legalább 22 %-ának megújuló energiaforrásokból kell származnia a belső villamosenergia-piacon a megújuló energiaforrásokból előállított villamos energia támogatásáról szóló, 2001. szeptember 27-i 2001/77/EK európai parlamenti és tanácsi irányelv ( 4 ) meghatározása szerint.

Ez a kritérium kizárólag azokra a kempingekre vonatkozik, amelyeknek hozzáférésük van olyan piachoz, amely megújuló energiaforrásokból származó energiát kínál.

Értékelés és ellenőrzés: a kérelmezőnek be kell nyújtania egy nyilatkozatot az energiaszolgáltatótól (vagy egy, az energiaszolgáltatóval kötött szerződést), amely megjelöli a megújuló energiaforrás(ok) fajtáját, annak az arányát, hogy a biztosított villamosenergia hányad része származik megújuló energiaforrásokból, valamint a maximálisan nyújtható ilyen energia százalékos arányát. A 2001/77/EK irányelv szerint megújuló energiaforrásoknak tekinthetők a megújuló nem-fosszilis energiaforrások (szél, nap, geotermikus hullám, apály-dagály, vízenergia, biomassza, hulladéklerakó-gáz, szennyvíztisztítótelep-gáz és biogázok).

2. Szén és nehéz olajok

Energiaforrásként sem 0,2 %-nál magasabb szulfurtartalmú olajokat, sem szenet nem lehet használni.

Ez a kritérium csak azokra a kempingekre vonatkozik, amelyek független fűtőrendszerrel rendelkeznek.

Értékelés és ellenőrzés: a kérelmezőnek be kell nyújtania egy arról szóló nyilatkozatot, hogy megfelel ennek a kritériumnak, megjelölve a felhasznált energiaforrások fajtáját.

3. Fűtőenergia

A közös területek, a bérelhető szálláshelyek és a higiénés helyiségek vizének melegítésére használt villamosenergia legalább 22 %-ának kell a 2001/77/EK irányelv meghatározásának megfelelő megújuló energiaforrásokból származnia.

Ez a kritérium kizárólag azokra a kempingekre vonatkozik, amelyek független villamosenergia-fűtőrendszerrel rendelkeznek, és hozzáférésük van ahhoz a piachoz, amely megújuló energiaforrásokból származó villamosenergiát kínál.

Értékelés és ellenőrzés: a kérelmezőnek be kell nyújtania egy arról szóló nyilatkozatot, hogy megfelel ennek a kritériumnak, megjelölve a fűtésre használt energiaforrások fajtáját és mennyiségét, valamint az esetlegesen használt kazánokra (hőfejlesztő berendezésekre) vonatkozó dokumentumokat.

4. Kazánhatásfok

Bármilyen, az ökocímke érvényességének időszaka alatt vásárolt új kazán (hőfejlesztő berendezés) hatásfokának legalább 90 %-osnak kell lennie a folyékony vagy gáznemű tüzelőanyaggal működő új melegvízkazánok hatásfok-követelményeiről szóló, 1992. május 21-i 92/42/EGK tanácsi irányelv ( 5 ) szerinti mérések alapján vagy a releváns terméknorma alapján, illetve az említett irányelv hatálya alá nem tartozó kazánokra vonatkozó szabályok alapján.

A 92/42/EGK irányelvben meghatározott, folyékony vagy gáz halmazállapotú tüzelőanyagokkal fűtött melegvízkazánoknak meg kell felelniük az érintett irányelv által előírt hatásfokstandardeknek.

A 92/42/EGK irányelv hatálya alá nem tartozó kazánok hatásfokának a gyártó által kiadott használati utasításnak, valamint a nemzeti és helyi jog hatásfokról szóló rendelkezéseinek kell megfelelnie.

Értékelés és ellenőrzés: a kérelmezőnek be kell nyújtania az adott hatásfokot mutató kazán forgalomba hozataláért és/vagy karbantartásáért felelős személy(ek) által kiadott műszaki előírást. A 92/42/EGK irányelv meghatározása szerint a (%-ban kifejezett) hasznos hatásfok a kazán vizébe eljuttatott fűtőérték, az állandó fűtőanyagnyomás melletti nettó fűtőérték és az időegység alatt elfogyasztott fűtőanyag-mennyiség szorzata közötti viszonyszám.

A 92/42/EGK irányelv 3. cikke szerint nem tartoznak az irányelv hatálya alá az olyan melegvízkazánok, amelyek különböző tüzelőanyagokkal, köztük szilárd tüzelőanyagokkal működtethetők; az azonnali melegvíz-készítésre szolgáló berendezések; az olyan kazánok, amelyeknek tüzelőanyaga a szokásosan forgalmazott folyékony és gáznemű tüzelőanyagokétól jelentősen eltérő tulajdonságokkal rendelkezik (ipari hulladékgáz, biogáz stb.); a főző és olyan készülékek, amelyek elsősorban annak a helyiségnek a fűtésére szolgálnak, amelyben be vannak építve, másodlagos funkciójuk melegvízellátás központi fűtés számára és felhasználás céljára.

5. Légkondicionálás

A 92/75/EGK tanácsi irányelvnek a háztartási légkondicionáló berendezések energiafogyasztásának címkézése tekintetében történő végrehajtásáról szóló, 2002. március 22-i 2002/31/EK bizottsági irányelv ( 6 ) értelmében valamennyi, az ökocímke érvényességének időszaka során vásárolt légkondicionáló rendszernek legalább a B energiahatékonysági osztályba kell tartoznia, vagy ennek megfelelő energiahatékonysággal kell rendelkeznie.

Megjegyzés: ez a kritérium nem vonatkozik azokra a légkondicionáló berendezésekre, amelyek más energiaforrást felhasználó készülékek, levegő-víz és víz-víz típusú hőszivattyúk vagy 12 kW-nál nagyobb teljesítménnyel (hűtőerővel) rendelkező egységek.

Értékelés és ellenőrzés: a kérelmezőnek a légkondicionáló berendezés beszereléséért, forgalomba hozataláért és/vagy karbantartásáért felelős technikustól származó műszaki előírást kell benyújtania.

6. Az ablakok szigetelése

A fűtött és/vagy légkondicionált közös területeken és a bérelhető szálláshelyeken valamennyi ablaknak a helyi éghajlatnak megfelelően magas fokú hőszigetelő tulajdonságokkal kell rendelkeznie, valamint megfelelő fokú hangszigetelést kell biztosítania. (Ez nem vonatkozik a bérelhető lakókocsikra/trélerlakásokra, amennyiben ezek nem a kemping vezetőségének a tulajdonában vannak.)

Értékelés és ellenőrzés: a kérelmezőnek adott esetben saját nyilatkozatot, egyéb esetben pedig egy szaktechnikus nyilatkozatát kell mellékelnie arról, hogy megfelel ennek a kritériumnak.

7. A fűtés vagy a légkondicionáló berendezés kikapcsolása

Amennyiben a fűtés/légkondicionáló berendezés nem kapcsolódik ki automatikusan, amikor nyitva vannak az ablakok, akkor könnyen hozzáférhető tájékoztatónak kell figyelmeztetnie a vendégeket, hogy zárják be az ablako(ka)t, ha a fűtés/légkondicionáló berendezés be van kapcsolva.

Ez a kritérium kizárólag azokra a kempingekre vonatkozik, amelyek rendelkeznek fűtéssel és/vagy légkondicionálással.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és ha lehetséges, mellékelnie kell a tájékoztató szövegét.

8. A világítás lekapcsolása

Amennyiben a világítás nem kapcsolódik ki automatikusan a bérelt szálláshelyen, könnyen hozzáférhető tájékoztatónak kell figyelmeztetnie a vendégeket, hogy kapcsolják le a villanyt, amikor elhagyják a szálláshelyet.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a tájékoztató szövegét.

9. Energiatakarékos izzók

a) A kérelem időpontjától számított egy éven belül a kemping területén található izzók legalább 60 %-ának kell az A energiahatékonysági osztályba tartozónak lennie a 92/75/EGK tanácsi irányelvnek a háztartási lámpák energiafogyasztásának címkézése tekintetében történő végrehajtásáról szóló, 1998. január 27-i 98/11/EK tanácsi irányelv ( 7 ) meghatározásának megfelelően. Ez nem vonatkozik azokra az izzókra, amelyeket fizikai jellemzőik alapján nem lehet energiatakarékos izzókkal helyettesíteni.

b) A kérelem időpontjától számított egy éven belül azon izzóknak, amelyekhez tartozó lámpák valószínűleg naponta több mint öt órán át fel vannak kapcsolva, legalább a 80 %-ának az A energiahatékonysági osztályba tartozónak kell lennie a 98/11/EK irányelv szerint. Ez nem vonatkozik azokra az izzókra, amelyeket fizikai jellemzőik alapján nem lehet energiatakarékos izzókkal helyettesíteni. Értékelés és ellenőrzés: a kérelmezőnek nyilatkozatot kell benyújtania arról, hogy megfelel-e kritérium mindkét részének, mellékelve a különböző felhasznált izzók energiahatékonysági osztályáról szóló igazolást.

VÍZ

10. Vízkészlet

A kemping nyilatkozatot nyújt be a vízügyi hatóságoknak, amennyiben az áll szándékában, hogy más vízkészletet fog használni (pl. vízközmű-hálózati vagy felszíni víz), ha a helyi vízvédelmiterv-kutatások nagymértékű környezeti hatást mutatnak ki a jelenlegi vízkészlet használatában.

Ez a kritérium kizárólag abban az esetben alkalmazandó, ha a kemping nem vízközműhálózatról kapja a vizet.

Értékelés és ellenőrzés: a kérelmezőnek a fentiekhez hasonló nyilatkozatot kell benyújtania, mellékelve a megfelelő dokumentumokat, beleértve a helyi vízvédelmiterv-kutatások eredményeit (ha vannak ilyenek), a bármilyen szükséges intézkedésről szóló bejelentést, valamint a már elvégzett fontos intézkedésekről szóló dokumentumokat.

11. A csapból és zuhanyból folyó víz mennyisége

A csapból és zuhanyból folyó víz mennyisége (kivéve a kádcsapokat) nem lehet több mint 10 liter/perc.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell egy magyarázatot, hogyan teljesíti a kemping az e kritériumban írtakat, valamint adott esetben az erre vonatkozó dokumentumokat.

12. A vízzel való takarékoskodás a fürdőszobákban és a WC-kben

A higiénés helyiségekben és a fürdőszobákban megfelelő tájékoztatást kell elhelyezni a vendégek számára arról, hogyan segíthetik a kempinget abban, hogy takarékoskodjon a vízzel.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a vendégeknek szánt lényeges információkat.

13. Szeméttárolók a WC-kben

Mindegyik WC-fülkében megfelelő szeméttárolónak kell lennie, és a vendégek figyelmét fel kell hívni arra, hogy a megfelelő szemetet ne a WC-csészébe, hanem a szeméttárolóba dobják.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és meg kell jelölnie, milyen információkat juttat el a vendégeknek.

14. Öblítés a vizeldékben

Valamennyi vizelde vagy automatikus (időprogramozásos) vagy kézi öblítőrendszerrel van felszerelve a folyamatos öblítés elkerülésére.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a beszerelt vizeldékre vonatkozó dokumentumokat.

15. Szivárgás

A személyzetet ki kell képezni arra, hogy mindennap ellenőrizze, észlelhető-e valahol szivárgás, és ha szükséges, tegye meg a szükséges intézkedéseket. A vendégeket is fel kell kérni arra, hogy értesítsék a személyzetet bármiféle szivárgásról.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a képzés során érintett témákról szóló dokumentumokat, valamint a vendégek számára készített tájékoztató egy példányát.

16. A növények és a szabadtéri területek öntözése

A növényeket és a szabadtéri területeket – ahol ezt a regionális vagy éghajlati tényezők lehetővé teszik – a nap legmagasabb állása előtt vagy naplemente után kell öntözni.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak.

17. A szennyvíz kezelése

Az összes szennyvizet kezelni kell.

Ha nem lehetséges a helyi szennyvíztisztító telephez való kapcsolódás, a kempingnek saját kezelőrendszert kell kialakítania, olyat, amely megfelel a vonatkozó helyi, nemzeti vagy európai jogszabályoknak. A vendégeket értesíteni kell a szennyvíznek a mobil szálláshelyről történő megfelelő eltávolításának szükségességéről és kötelezettségéről.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, mellékelve a helyi szennyvíztisztító telephez való kapcsolódásról vagy adott esetben a saját szennyvízkezelő rendszerről szóló dokumentumokat, valamint a szennyvíznek a mobil szálláshelyről történő megfelelő elvezetéséről a vendégek számára kiadott dokumentumokat.

18. Szennyvízkezelési terv

A kempingnek a helyi szennyvízkezelőségtől kell elkérnie a szennyvízkezelési tervet, és ha létezik ilyen, azt kell követnie.

Értékelés és ellenőrzés: a kérelmezőnek be kell nyújtania a helyi szennyvízkezelőségnek írt levelét, amelyben a szennyvízkezelési tervet kéri, valamint az erre kapott választ. Amennyiben létezik ilyen terv, a kérelmezőnek be kell nyújtania az ezt követő intézkedésekről szóló dokumentumokat.

MOSÓ- ÉS TISZTÍTÓ-, VALAMINT FERTŐTLENÍTŐSZEREK

19. Kémiai WC-k ürítési pontja (CDP)

Amennyiben a kemping egy szennyvízülepítő tartályhoz csatlakozik, ott elkülönítve vagy más megfelelő módon kell összegyűjteni és kezelni a kémiai WC-kből származó ürüléket. Amennyiben a kemping a közös szennyvízcsatornához csatlakozik, elegendő egy speciális tartály vagy ürítőegység, amelynek a célja a túlfolyás megakadályozása.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a helyi hatóság által megszabott bármely speciális ürítési követelményt, valamint a kémiai tartályra vonatkozó dokumentumokat.

20. Fertőtlenítőszerek

Fertőtlenítőszereket csak ott kell használni, ahol szükség van rájuk ahhoz, hogy meg lehessen felelni az előírt higiénés követelményeknek.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és be kell jelentenie, hol milyen fertőtlenítőszereket használ.

21. A személyzetnek a mosó- és tisztító-, valamint fertőtlenítőszerek használatával kapcsolatos képzése

A személyzetet ki kell képezni arra, hogy a mosó- és tisztító-, valamint fertőtlenítőszerekből ne használjanak többet a csomagoláson ajánlott mennyiségnél.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, valamint a vonatkozó képzés részleteiről.

HULLADÉK

22. A vendégek szelektív hulladékgyűjtése

Alkalmas tartályokat kell biztosítani ahhoz, hogy a vendégek a helyi vagy nemzeti rendszernek megfelelően szétválogathassák a hulladékot. A kemping különböző területein könnyen hozzáférhető és könnyen érthető tájékoztató segítségével kell felkérni a vendégeket a szelektív hulladékgyűjtésre. A szelektív hulladékgyűjtésre szolgáló tartályok nem lehetnek nehezebben hozzáférhetőek, mint a hagyományos szeméttárolók.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, valamint a tartályokra vonatkozó részletekről; mellékelni kell továbbá a jelek/tájékoztató és a tartályok kempingen belüli elhelyezkedését mutató ábra egy példányát.

23. Veszélyes hulladék

A személyzetnek külön kell válogatnia a hulladékjegyzéknek a hulladékokról szóló 75/442/EGK tanácsi irányelv 1. cikkének a) pontja értelmében történő meghatározásáról szóló 94/3/EK határozat, valamint a veszélyes hulladékok jegyzékének a veszélyes hulladékokról szóló 91/689/EGK tanácsi irányelv 1. cikkének (4) bekezdése értelmében történő meghatározásáról szóló 94/904/EK tanácsi határozat felváltásáról szóló, 2000. május 3-i 2000/532/EK bizottsági határozatban ( 8 ) és annak későbbi módosításaiban felsorolt veszélyes hulladékokat, és megfelelő eltávolításról kell gondoskodnia. Ebbe beletartoznak a tonerek, nyomdafestékek, hűtő- és elektromos berendezések, elemek, gyógyászati készítmények, zsírok/olajok stb. A veszélyes hulladék megfelelő eltávolítási módjáról szóló információkat a vendégek rendelkezésére kell bocsátani.

Amennyiben a helyi hatóság nem gondoskodik a veszélyes hulladék eltávolításáról, a kérelmezőnek minden évben be kell nyújtania egy, a helyi hatóságtól származó nyilatkozatot arról, hogy helyben nem áll rendelkezésre veszélyeshulladék-kezelő rendszer.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell egy jegyzéket a kemping által termelt veszélyes hulladékokról, valamint egy jelentést ezek kezelési, válogatási, gyűjtési és eltávolítási módjáról, csatolva a harmadik felekkel kötött releváns szerződéseket. Adott esetben a kérelmezőnek minden évben be kell nyújtania a helyi hatóság aktuális nyilatkozatát.

24. Szelektív hulladékgyűjtés

A személyzetnek olyan kategóriákba kell különválogatnia a hulladékot, amelyeket a helyi vagy nemzeti hulladékkezelők külön tudnak kezelni. Amennyiben a helyi közigazgatás nem nyújt lehetőséget a szelektív hulladékgyűjtésre és/vagy -eltávolításra, a kempingnek írásban közölnie kell az illetékes szervekkel a hulladékszelekcióra való hajlandóságát, valamint a szelektív hulladékgyűjtés és/vagy -eltávolítás hiányával kapcsolatos aggodalmát.

A helyi hatóságok számára évente kell beadni a szelektív hulladékgyűjtés és/vagy -eltávolítás biztosítására irányuló kérelmet.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell egy, a helyi hatóságok által elfogadott különböző hulladékkategóriákról, valamint ezen kategóriáknak a kemping területén belüli gyűjtési, válogatási, kezelési és eltávolítási módjáról szóló jelentést, illetve a magáncégekkel kötött releváns szerződéseket. Adott esetben a kérelmezőnek minden évben be kell nyújtania az erre vonatkozó nyilatkozatot a helyi hatóságnak.

25. Hulladékszállítás

Amennyiben a helyi hulladékkezelő hatóságok nem gyűjtik a hulladékot a kempingben vagy annak a környékén, akkor a kempingnek kell biztosítania a hulladéknak a megfelelő telepre való szállítását, a szállítási idő lehetőség szerinti minimalizálásával.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell egy jelentést a megfelelő telepekről, a szállítás módjáról és az érintett távolságokról.

26. Egyszer használatos termékek

A következő egyszer használatos termékek közül a kempingtulajdonosnak egyet sem szabad a vendégek rendelkezésére bocsátania a bérelhető szálláshelyeken és az üzletekben, kivéve ha azt törvény írja elő:

„egyadagos” vagy „egyszer használatos” toilettcikkek (mint például sampon, szappan, zuhanyzósapka stb.). Amennyiben bármilyen más egyszer használatos termék kerül felhasználásra, a használat helyén a helyi és nemzeti rendszernek megfelelő specifikus hulladékgyűjtő tartályokat kell rendelkezésre bocsátani.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, valamint meg kell jelölnie, milyen egyszer használatos termékek kerülnek felhasználásra, és hogy ezek használatát milyen jogszabályi rendelkezés írja elő; mellékelnie kell továbbá a hulladékgyűjtő tartály típusának és rendszerének a leírását.

EGYÉB SZOLGÁLTATÁSOK

27. Nemdohányzó részlegek a közös területeken

Minden beltéri közös területen rendelkezésre kell bocsátani egy nemdohányzó részt.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak.

28. Tömegközlekedés

Könnyen hozzáférhető tájékoztatót kell a vendégek és a személyzet rendelkezésére bocsátani arról, hogyan lehet tömegközlekedéssel megközelíteni a kempinget és más helyi úti célokat. Amennyiben nincs megfelelő tömegközlekedés, más környezetbarát közlekedési eszközökről szóló tájékoztatást is kell nyújtani.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, mellékelve a rendelkezésre álló tájékoztató anyagok másolatait.

GAZDÁLKODÁS

A közösségi környezetvédelmi vezetési és hitelesítési rendszer (EMAS) rendelete alapján bejegyzett Environmental Management Systemmel (környezetvédelmi vezetési rendszerrel) vagy az ISO 14001 szerinti tanúsítással rendelkező kérelmezők automatikusan teljesítik a következő gazdálkodási kritériumokat. Ezekben az esetekben az adott kritériumoknak való megfelelés bizonyítási eszköze az EMAS-regisztráció vagy az ISO 14001 tanúsítvány.

29. Általános karbantartás és szervizelés

Valamennyi, a kempingszolgáltatás nyújtása során használt felszerelést szervizelni kell, és karban kell tartani az előírásoknak megfelelően, illetve amikor egyébként szükség van rá. A munkálatokat kizárólag szakképzett munkaerő végezheti.

A kemping vezetőjének a technikustól kapott írásbeli nyilatkozattal kell rendelkeznie a kritériumban foglalt felszerelésről arra vonatkozóan, hogy az előírásoknak megfelelően milyen gyakran szükséges karbantartási vizsgálatokat végezni.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, mellékelve egy jegyzéket a felszerelésről és a karbantartást végző személyekről/cégekről.

30. A kazánok karbantartása és szervizelése

a) A kazánok karbantartását és szervizelését legalább évente el kell végezni, vagy gyakrabban, ha az előírások úgy kívánják, illetve ha szükséges, megfelelően képzett szakemberekkel, adott esetben a Nemzetközi Elektrotechnikai Bizottság (IEC) szabványai vagy a nemzeti szabványok alapján, illetve a használati útmutató szerint.

b) Évente egyszer el kell végezni a 92/42/EGK irányelvben, a nemzeti előírások vagy a használati útmutató által meghatározott, a hatásfok szintjének megfelelő voltára és a kibocsátás jogi korlátok közöttiségére irányuló vizsgálatot. Amennyiben a karbantartási vizsgálatok szerint nem teljesülnek a fenti feltételek, haladéktalanul el kell végezni a helyreállító intézkedéseket.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel-e a kritérium mindkét részének, mellékelve a kazánok leírását és karbantartási programját, valamint a karbantartást végző személyek/cégek adatait, illetve azt, hogy a karbantartás során mi a vizsgálat tárgya.

31. A politika és a cselekvési terv meghatározása

A vezetőségnek rendelkeznie kell környezetvédelmi politikával, és ki kell dolgoznia egy egyszerű környezetvédelmi nyilatkozatot, valamint egy részletes cselekvési tervet, amely biztosítékot nyújt a környezetvédelmi politika alkalmazására.

A cselekvési terv pontosan megnevezi a környezetvédelmi teljesítés kétévenként meghatározandó céljait az energiát, a vizet, a vegyi anyagokat és a hulladékot illetően, figyelembe véve a B. szakasz kritériumait. Megnevezi azt a személyt, aki a kemping környezetvédelmi vezetőjeként tevékenykedik, és aki a szükséges intézkedésekért, valamint a célok megvalósításáért felelős. A vendégek megjegyzéseit és véleményét kérni kell, és figyelembe kell venni.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, mellékelve a környezetvédelmi politika, a gazdaságpolitikai nyilatkozat, valamint a cselekvési terv egy-egy példányát, valamint a vendégek által javasolt eljárásokat.

32. A személyzet képzése

A kempingnek tájékoztatást és képzést kell nyújtania a személyzetének, beleértve írásos szabályzatot vagy kézikönyveket, a környezetvédelmi intézkedések végrehajtásának biztosítására, valamint a környezetbarát viselkedésmód tudatossági szintjének az emelésére. A személyzet valamennyi új tagjának a munkába lépést követő négy héten belül, a teljes személyzetnek pedig legalább évenként megfelelő képzést kell nyújtani.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, valamint a képzési program részleteit, tartalmát, és az arról szóló jelentést, hogy a személyzet mely tagjai mikor milyen képzésben vettek részt.

33. A vendégek tájékoztatása

A kempingnek tájékoztatnia kell a vendégeket környezetvédelmi politikájáról, beleértve a biztonsági és tűzvédelmi aspektusokat is, az eddigi intézkedésekről és az EU-ökocímkéről. A vendégeket a recepción kell tájékoztatni, és egy kérdőívet kell átnyújtani nekik, amely a kemping környezetvédelmi aspektusairól kialakított véleményükre irányul. A felhívásokat, amelyek arra kérik fel a vendégeket, hogy támogassák a kemping környezetvédelmi célkitűzéseit, a vendégek számára jól látható helyekre kell kitenni, elsősorban a közös területekre és a bérelhető szálláshelyekre.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, mellékelve a vendégek számára nyújtott tájékoztató és felhívások egy-egy példányát; meg kell jelölnie, hogyan osztja szét és szedi össze a kérdőíveket, valamint milyen módon veszi figyelembe a válaszokat.

34. Energia-és vízfogyasztási adatok

A kempingnek kidolgozott eljárásokkal kell rendelkeznie a teljes energiafogyasztásra (kWh), a villamosenergia- és egyéb energiaforrás-fogyasztásra (kWh) és a vízfogyasztásra (liter) vonatkozó adatgyűjtéshez és -ellenőrzéshez.

A kemping nyitvatartási időszaka alatt minden kézbesített számla adatait össze kell gyűjteni, vagy legalább háromhavonta össze kell gyűjteni az adatokat, külön megjelölve a vendégéjszakánkénti fogyasztást és a beltéri terület m2-enkénti átlag fogyasztását. A kempingnek a kérelmet elbíráló illetékes szerv rendelkezésére kell bocsátania az eredményeket helyszíni szemle céljából.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, valamint egy leírást az eljárásokról. A kérelmezőnek a kérelem benyújtásakor legalább az előző három hónapra vonatkozóan, és ezt követően minden évben az előző évre vonatkozóan meg kell adnia a fent említett fogyasztási adatokat (ha ezek már rendelkezésre állnak). Lakossági területen (hosszú távú tartózkodás esetén) a vendégéjszakák számát becslés alapján határozhatja meg a kemping tulajdonosa/vezetője.

35. Egyéb adatok gyűjtése

A kempingnek kidolgozott eljárásokkal kell rendelkeznie a vegyi anyagok fogyasztására (kg és/vagy liter) vonatkozó adatgyűjtéshez és -ellenőrzéshez, annak megjelölésével, hogy a termék koncentrátum-e vagy sem, és hogy mekkora a termelt hulladék mennyisége (a szortírozatlan hulladék literben vagy kg-ban).

Legalább félévente össze kell gyűjteni az adatokat, külön megjelölve a vendégéjszakánkénti fogyasztást és a beltéri terület m2-enkénti átlagfogyasztását. A kempingnek a kérelmet elbíráló illetékes szerv rendelkezésére kell bocsátania az eredményeket helyszíni szemle céljából.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, valamint egy leírást az eljárásokról. A kérelmezőnek a kérelem benyújtásakor legalább az előző hat hónapra vonatkozóan, és ezt követően minden évben az előző évre vonatkozóan meg kell adnia a fent említett fogyasztási adatokat (ha ezek már rendelkezésre állnak). A kérelmezőnek pontosan meg kell neveznie a nyújtott szolgáltatásokat, illetve azt, hogy a kemping nyújt-e a telephelyén mosodai szolgáltatást.

36. Az ökocímkén megjelenő információk

Az ökocímke 2. rovatának a következő szöveget kell tartalmaznia:

— az energia- és víztakarékosság, valamint a hulladékfelhalmozás csökkentése érdekében hozott intézkedések,

— környezetgazdálkodási intézkedések a környezetvédelem eredményességének a fejlesztése érdekében,

— a környezeti hatások csökkentése érdekében tett intézkedések.

Értékelés és ellenőrzés: a kérelmezőnek egy mintát kell benyújtania arról, hogyan fogja használni a címkét, valamint mellékelnie kell egy nyilatkozatot arról, hogy megfelel ennek a kritériumnak.

B. SZAKASZ

A 2. Cikk (2) Bekezdésében Említett Kritériumok

Az ebben a szakaszban meghatározott kritériumok mindegyikéhez pontokban vagy pontok törtrészében kifejezett érték tartozik. A kempingeknek az ökocímke elnyerésére való alkalmassághoz el kell érniük egy minimum pontszámot. Amennyiben a kemping szolgáltatásai között nem kínál más szálláshelyeket, az előírt minimális pontszám 16,5; ha kínál, az előírt minimális pontszám 20.

Az előírt teljes pontszámot 1–1 ponttal növelni kell, ha a kemping vezetése vagy tulajdonosa a következő plusz szolgáltatások bármelyikét kínálja: élelmiszer-szolgáltatások (beleértve a reggelit), szabadidőstevékenység-szolgáltatások. A szabadidős tevékenységek magukban foglalják a kemping területén, valamint a kemping részét nem képező, de a vendégek számára szabad bejárást biztosító zöldterületeken található parkokban, erdőkben és kertekben elhelyezett szaunák, úszómedencék és valamennyi hasonló szolgáltatás igénybe vételét is.

ENERGIA

37. Villamosenergia-termelés napelemekkel, valamint a hidroelektromosság és a szél segítségével (2 pont)

A kempingnek napelemekkel (nappanelekkel) vagy helyi víz-, illetve szélerőművel kell rendelkeznie, amely éves szinten legalább a teljes villamosenergia-fogyasztás 20 %-át szolgáltatja vagy fogja szolgáltatni.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, mellékelve a napelemes rendszerre, víz- vagy szélerőműre, illetve ezeknek mind a potenciális, mind a tényleges teljesítményének adataira vonatkozó dokumentumokat.

38. Megújuló energiaforrásokból származó fűtés (1,5 pont)

Az akár a belső helyiségekben, akár a higiénés helyiségekben használt forró víz melegítésére használt teljes energiamennyiség legalább 50 %-ának megújuló energiaforrásokból kell származnia.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, mellékelve a belső helyiségek fűtéséhez és a forró víz melegítéséhez felhasznált energiára vonatkozó adatokat, illetve az arról szóló dokumentumokat, hogy ennek az energiamennyiségnek legalább az 50 %-a megújuló energiaforrásokból származik.

39. Kazánhatásfok (1 pont)

A kempingnek a 92/42/EGK irányelv 6. cikkében meghatározott négy csillag megjelölésű kazánnal kell rendelkeznie.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a kazán forgalomba hozásáért és/vagy karbantartásáért felelős szaktechnikusok által kiállított jelentést vagy műszaki előírást.

40. A kazán NOx-kibocsátása (1,5 pont)

A kazánnak a NOx-kibocsátást szabályozó EN 297 prA3 norma szerinti 5-ös osztályba kell tartoznia, és kevesebb mint 70 mg NOx/kWh-t kell kibocsátania.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a kazán forgalomba hozásáért és/vagy karbantartásáért felelős szaktechnikusok által kiállított jelentést vagy műszaki előírást.

41. Távhőellátó rendszer (1 pont)

A kemping fűtését a távhőellátó rendszer segítségével kell biztosítani.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a távhőellátó rendszerhez való kapcsolódást igazoló dokumentumokat.

42. Hővel kapcsolt villamos energia (1,5 pont)

A szaniter berendezések, közös területek és bérelhető szálláshelyek számára szükséges összes villamos energiát és fűtést hővel kapcsolt villamos energia útján kell biztosítani. Amennyiben a kemping saját teleppel rendelkezik, amely hővel kapcsolt villamos energiát szolgáltat, ennek a telepnek a teljes hő- és energiafogyasztás 70 %-át kell biztosítania.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell az arra a telepre vonatkozó dokumentumokat, amely a hővel kapcsolt villamos energiát szolgáltatja.

43. Hőszivattyú (1,5 pont)

A kempingnek rendelkeznie kell egy hőszivattyúval, amely hőt szolgáltat és/vagy légkondicionálást biztosít.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a hőszivattyúra vonatkozó dokumentumokat.

44. Hővisszanyerés (2 pont)

A kempingnek a következő kategóriák közül 1-nél (1 pont) vagy 2-nél (2 pont) hővisszanyerő rendszerrel kell rendelkeznie: hűtőrendszerek, ventilátorok, mosógépek, mosogatógépek, úszómedence (medencék), higiénés helyiségek szennyvize.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a hővisszanyerő rendszerre vonatkozó dokumentumokat.

45. Hőszabályozás (1,5 pont)

A hőmérsékletet minden közös területen és bérelhető szálláshelyen egyénileg kell szabályozni.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a hőszabályozó rendszerre vonatkozó dokumentumokat.

46. A már létező épületek szigetelése (2 pont)

A kemping területén álló fűtött/légkondicionált épületeknek a nemzeti minimumkövetelményeket meghaladó szintű szigeteléssel kell rendelkezniük ahhoz, hogy biztosítani lehessen az energiafogyasztás jelentős csökkentését.

Értékelés és ellenőrzés: a kérelmezőnek be kell nyújtania a megfelelő elektronikai technikus nyilatkozatát arról, hogy a kemping megfelel ennek a kritériumnak, és mellékelnie kell a szigetelőrendszerre és a nemzeti minimumkövetelményekre vonatkozó dokumentumokat.

47. Légkondicionálás (1,5 pont)

A légkondicionáló rendszernek A osztályba tartozó vagy azzal egyenértékű energiahatékonysággal kell rendelkeznie a 2002/31/EK bizottsági irányelv meghatározásának megfelelően.

Ez a kritérium nem vonatkozik azokra a készülékekre, amelyek más energiaforrások felhasználásával is üzemeltethetőek, levegő-víz vagy víz-víz típusú hőszivattyúk, illetve 12 kW-nál nagyobb teljesítményű (hűtőerejű) egységek.

Értékelés és ellenőrzés: a kérelmezőnek be kell nyújtania a légkondicionáló rendszer üzembe helyezéséért, forgalomba hozataláért és/vagy karbantartásáért felelős szaktechnikus által készített műszaki előírást.

48. A légkondicionáló berendezés automatikus kikapcsolódása (1 pont)

Automatikus rendszert kell beszerelni, amely a bérelhető szálláshelyen kikapcsolja a légkondicionáló berendezést, amikor nyitva vannak az ablakok.

Értékelés és ellenőrzés: a kérelmezőnek be kell nyújtania a légkondicionáló rendszer üzembe helyezéséért, forgalomba hozataláért és/vagy karbantartásáért felelős szaktechnikus által készített műszaki előírást.

49. Bioklimatikus építészet (2 pont)

A kemping területén található épületeknek a bioklimatikus építészet alapelveinek megfelelően kell épülniük.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

50. Energiatakarékos hűtőszekrények (1 pont), mosogatógépek (1 pont), mosógépek (1 pont), szárítók/szárítógépek (1 pont) és irodai berendezések (1 pont) (maximum 5 pont)

a) (1 pont): Valamennyi háztartási hűtőszekrénynek A, A+ vagy A++ hatékonysági osztályba tartozónak kell lennie a 92/75/EGK tanácsi irányelvnek a háztartási hűtőszekrények, fagyasztók és ezek kombinációi energiafogyasztásának címkézése tekintetében történő végrehajtásáról szóló, 2003. július 3-i 2003/66/EK bizottsági irányelv ( 9 ) meghatározásai szerint, valamint valamennyi minibárnak (bárhűtőszekrénynek) legalább C osztályba tartozónak kell lennie. A 2003/66/EK bizottsági irányelv 2004. július 1-jén lép hatályba. Értékelés és ellenőrzés: a kérelmezőnek olyan dokumentumokat kell benyújtania, amelyek valamennyi hűtőszekrény és minibár (bárhűtőszekrény) energiaosztályát megjelölik, beleértve az ökocímkével rendelkezőket is.

b) (1 pont): Valamennyi háztartási mosogatógépnek az A hatékonysági osztályba tartozónak kell lennie a 92/75/EGK tanácsi irányelvnek ( 10 ) a háztartási mosogatógépek energiafogyasztásának címkézése tekintetében történő végrehajtásáról szóló, 1999. február 26-i 1999/9/EK bizottsági irányelv előírásai szerint. Értékelés és ellenőrzés: a kérelmezőnek olyan dokumentumokat kell benyújtania, amelyek valamennyi mosogatógép energiaosztályát megjelölik, beleértve az ökocímkével rendelkezőket is. Megjegyzés: az 1999/9/EK irányelv hatálya alá nem tartozó mosogatógépeknek (pl. az ipari mosogatógépeknek) nem kell megfelelniük ennek a kritériumnak.

c) (1 pont): Valamennyi háztartási mosógépnek az A hatékonysági osztályba tartozónak kell lennie a 92/75/EGK tanácsi irányelvnek a háztartási mosógépek energiafogyasztásának címkézése tekintetében történő végrehajtásáról szóló 95/12/EK irányelv módosításáról szóló, 1996. december 17-i 96/89/EK bizottsági irányelv ( 11 ) előírásai szerint. Értékelés és ellenőrzés: a kérelmezőnek olyan dokumentumokat kell benyújtania, amelyek valamennyi mosógép energiaosztályát megjelölik, beleértve az ökocímkével rendelkezőket is. Megjegyzés: a 95/12/EK irányelv módosításáról szóló 96/89/EK irányelv hatálya alá nem tartozó mosógépeknek (pl. az ipari mosógépeknek) nem kell megfelelniük ennek a kritériumnak.

d) (1 pont): az irodai felszerelések (személyi számítógépek, monitorok, faxkészülékek, nyomtatók, szkennerek, fénymásoló berendezések) legalább 80 %-ának alkalmasnak kell lennie az irodai berendezésekre vonatkozó közösségi energiahatékonysági címkézési programról szóló, 2001. november 6-i 2422/2001/EK európai parlamenti és tanácsi rendelet ( 12 ) által meghatározott Energy Star embléma megszerzésére. Értékelés és ellenőrzés: a kérelmezőnek olyan dokumentumokat kell benyújtania, amelyek tanúsítják az irodai felszereléseknek az Energy Star embléma megszerzésére való alkalmasságát, és/vagy megjelölik az ökocímkével rendelkező személyi számítógépeket és laptopokat is.

e) (1 pont): Valamennyi elektromos szárítógépnek az A hatékonysági osztályba tartozónak kell lennie a 92/75/EGK tanácsi irányelv végrehajtásáról szóló, 1995. május 23-i 1995/13/EK bizottsági irányelv ( 13 ) előírásai szerint. Értékelés és ellenőrzés: a kérelmezőnek olyan dokumentumokat kell benyújtania, amelyek valamennyi elektromos szárítógép energiaosztályát megjelölik, beleértve az ökocímkével rendelkezőket is. Megjegyzés: az 1995/13/EK irányelv hatálya alá nem tartozó elektromos szárítógépeknek (pl. az ipari szárítógépeknek) nem kell megfelelniük ennek a kritériumnak.

51. Távolságérzékelővel felszerelt elektromos kéz- és hajszárítók (1 pont)

Valamennyi elektromos kéz- és hajszárítónak rendelkeznie kell távolságérzékelővel vagy az I. típusba tartozó ISO ökocímkével.

Értékelés és ellenőrzés: a kérelmezőnek megfelelő igazolásokat kell benyújtania arról, hogy a kemping hogyan felel meg ennek a kritériumnak.

52. A hűtőszekrény(ek) elhelyezése (1 pont)

A konyha, a kioszk és az üzlet hűtőszekrényét/hűtőszekrényeit az energiatakarékossági elveknek megfelelően kell elhelyezni és szabályozni.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak.

53. Automata villanyoltás a bérelhető szálláshelyeken (1 pont)

A kemping bérelhető szálláshelyeinek legalább 80 %-ában olyan automata rendszereket kell felszerelni, amelyek lekapcsolják a villanyt, amikor a vendégek elhagyják a szálláshelyet.

Értékelés és ellenőrzés: a kérelmezőnek be kell nyújtania az e rendszerek üzembe helyezéséért és/vagy karbantartásáért felelős szaktechnikus által készített műszaki előírást.

54. Szauna időmérője (1 pont)

Minden szaunaegységben kell lennie időmérőnek.

Értékelés és ellenőrzés: a kérelmezőnek be kell nyújtania az e rendszerek üzembe helyezéséért és/vagy karbantartásáért felelős szaktechnikus által készített műszaki előírást.

55. Az úszómedence fűtése megújuló energiaforrások felhasználásával (1,5 pont)

Az úszómedence vizének a fűtéséhez felhasznált energiának megújuló energiaforrásokból kell származnia. Legalább 50 %: 1 pont, 100 %: 1,5 pont.

Értékelés és ellenőrzés: a kérelmezőnek nyilatkozatot kell benyújtania arról, hogy a kemping megfelel ennek a kritériumnak, valamint adatokat az úszómedence vizének a fűtése során felhasznált energiáról, és dokumentumokat, amelyek alapján kimutatható, hogy a felhasznált energiamennyiség hányadrésze származik megújuló energiaforrásokból.

56. A kültéri lámpák automatikus lekapcsolása (1,5 pont)

Egy meghatározott időpont után gondoskodni kell a biztonsági okokból nem szükséges kültéri lámpák automatikus lekapcsolásáról, vagy ezeknek távolságérzékelő segítségével kell aktiválódniuk.

Értékelés és ellenőrzés: a kérelmezőnek be kell nyújtania az e rendszerek üzembe helyezéséért és/vagy karbantartásáért felelős szaktechnikus által készített műszaki előírást.

VÍZ

57. Esővíz (1,5 pont) és újrahasznosított víz (1,5 pont) használata

a) (1,5 pont): Az esővizet össze kell gyűjteni, és nem higiénés célból, valamint nem ivóvíz céljára felhasználni. Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat és a megfelelő biztosítékokat arra nézve, hogy a higiénés célokra használt víz és az ivóvíz egymástól teljesen elkülönül.

b) (1,5 pont): Az újrahasznosított vizet össze kell gyűjteni, és nem higiénés célból, valamint nem ivóvíz céljára felhasználni. Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat és a megfelelő biztosítékokat arra nézve, hogy a higiénés célokra használt víz és az ivóvíz egymástól teljesen elkülönül.

58. A külső területek automata öntözőrendszerei (1 pont)

A kempingnek automata rendszert kell használnia, amely a kinti növények/zöldterület vonatkozásában optimalizálja az öntözési időket és a vízfogyasztást.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

59. A csapok és zuhanyfejek vízáteresztése (1,5 pont)

A csapokból és a zuhanyzófejekből (kivéve a kádcsapokból) kiinduló vízáramlás nem haladhatja meg a 8 liter/percet.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

60. WC-öblítés (1,5 pont)

A WC-k legalább 80 %-ának öblítésenként hat liter vizet vagy kevesebbet kell fogyasztania.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

61. Mosogatógép vízfogyasztása (1 pont)

A mosogatógépek (W(mért)-ben kifejezett) vízfogyasztásának a következő képletben meghatározott küszöbértéknél alacsonyabbnak vagy azzal egyenlő értékűnek kell lennie, ugyanannak az EN 50242 vizsgálati módszernek és programciklusnak a felhasználásával, amely a 97/17/EK bizottsági irányelvhez ( 14 ) került kiválasztásra.

W(mért) ≤ (0,625 × S) + 9,25

ahol:

W(mért) = a mosogatógép mért vízfogyasztása literben, ciklusonként, az első törtjegy feltüntetésével,

S = a mosogatógép standard elhelyezési módjainak alkalmazható száma.

Értékelés és ellenőrzés: a kérelmezőnek be kell nyújtania az e rendszerek üzembe helyezéséért, forgalomba hozataláért és/vagy karbantartásáért felelős szaktechnikus által készített műszaki előírást, vagy az arról szóló igazolást, hogy a mosogatógépek elnyerték a közösségi ökocímkét.

62. Mosógép vízfogyasztása (1 pont)

A kemping területén a vendégek és a személyzet által vagy a kemping mosodája által használt mosógépek az EN 60456:1999 szerint 1 kg-nyi mosnivalóhoz nem használhatnak 12 liternél több vizet, ugyanannak a standard 60 °C-os pamutprogramciklusnak a felhasználásával, amely a 95/12/EK bizottsági irányelvhez ( 15 ) került kiválasztásra.

Értékelés és ellenőrzés: a kérelmezőnek be kell nyújtania a mosógépek üzembe helyezéséért, forgalomba hozataláért és/vagy karbantartásáért felelős szaktechnikus által készített műszaki előírást, vagy az arról szóló igazolást, hogy a mosógépek elnyerték a közösségi ökocímkét. A kemping vezetésének a kemping mosodaszolgáltatójától származó műszaki dokumentumokat kell benyújtania annak alátámasztására, hogy a mosógépük megfelel ennek a kritériumnak.

63. A csapvíz hőmérséklete és áramlása (1 pont)

Legalább a csapok 80 %-ának pontosan és azonnal szabályozhatónak kell lennie a vízhőmérséklet és -áramlás tekintetében.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

64. Zuhanyozó-időmérők (1,5 pont)

A higiénés helyiségekben/közös területeken található valamennyi zuhanyzónak rendelkeznie kell idő- és távolságmérővel, amely meghatározott idő után, illetve használaton kívül megállítja a vízáramlást.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

65. Úszómedence lefedése (1 pont)

Éjszaka, illetve amikor a fedett úszómedence több mint egy napig használaton kívül áll, le kell fedni a víz lehűlésének a megelőzésére, illetve a párolgás csökkentésére.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

66. Jegesedésgátlás (maximum 1,5 pont)

Ahol szükséges az utak jegesedésgátlása, gépeket, illetve homokot/kavicsot kell használni ahhoz, hogy a kemping útjait eső/havazás esetén biztonságosakká lehessen tenni (1,5 pont).

Vegyi anyagok igénybevételével történő jegesedésgátlás esetén olyan anyagokat kell felhasználni, amelyek maximum 1 % kloridiont (Cl-) tartalmaznak (1 pont), vagy közösségi ökocímkét, illetve más, nemzeti vagy regionális, ISO I. típusba tartozó ökocímkét elnyert jegesedésgátlókat (1,5 pont).

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

67. A vízkeménység megjelölése (1 pont)

A higiénés helyiségek/mosógépek/mosogatógépek közelében magyarázó szöveget kell elhelyezni a helyi víz keménységével kapcsolatban, azért, hogy a vendégek és a személyzet tagjai jobban tudják használni a mosó- és tisztítószereket. A másik lehetőség: olyan automatikus adagolórendszert kell alkalmazni, amely a vízkeménységnek megfelelően optimalizálja a mosó- és tisztítószerek használatát.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a vendégek tájékoztatását bemutató lényeges dokumentumokat.

68. Víztakarékos vizeldék (1,5 pont)

Az összes vizelde legalább 50 %-ának víz nélküli rendszert kell használnia, vagy valamennyi vizeldének kézi/elektronikus öblítőrendszerrel kell rendelkeznie, amely csak a vizeldék egyszeri öblítését teszi lehetővé, kizárólag használat esetén.

Értékelés és ellenőrzés: a kérelmezőnek megfelelő igazolásokat kell benyújtania arról, hogy a kemping hogyan felel meg ennek a kritériumnak.

69. Belföldön honos fajok használata az új kültéri növénytelepítéskor (1 pont)

A külterületekre kerülő növényzetnek belföldön honos növény- és fafajokból kell állnia.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a szakértő által kiállított megfelelő igazolásokat.

70. Törülközők és lepedők cseréje (1 pont)

A vendégeket tájékoztatni kell a kemping környezetvédelmi politikájáról, amelynek értelmében a bérelhető szálláshelyeken vagy a vendégek kérésére cserélik ki a lepedőket és a törülközőket, vagy automatikusan hetente egyszer (alacsonyabb besorolású szálláshely esetén), illetve hetente kétszer (magasabb besorolású szálláshely esetén). Ez kizárólag azokra a bérelhető szálláshelyekre vonatkozik, amelyek esetében a szolgáltatás magában foglalja a törülközők és/vagy lepedők biztosítását.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a vendégek tájékoztatását bemutató lényeges dokumentumokat.

VESZÉLYES VEGYI ANYAGOK

71. Mosó- és tisztítószerek (maximum 4 pont)

A kempingben használt kézi mosogatószerek és/vagy gépi mosogatószerek, és/vagy mosószerek, és/vagy általános tisztítószerek legalább 80 %-ának (súly alapján) közösségi ökocímkével, illetve más, nemzeti vagy regionális, ISO I. típusba tartozó ökocímkével kell rendelkeznie (a négy felsorolt mosószer-kategória mindegyikéért 1 pont).

Értékelés és ellenőrzés: a kérelmezőnek olyan adatokat és dokumentumokat (beleértve a releváns számlákat) kell benyújtania, amelyek az efféle felhasznált termékek mennyiségét mutatják, illetve az ökocímkével rendelkező mennyiséget.

72. Beltéri festékek és lakkok (1 pont)

Az épületszerkezetek és a bérelhető szálláshelyek (a bérelhető lakókocsik és trélerlakások kivételével) belső festésének legalább 50 %-a olyan beltéri festékekkel és lakkokkal történjen, amelyek közösségi ökocímkével, illetve más, nemzeti vagy regionális, ISO I. típusba tartozó ökocímkével rendelkeznek.

Értékelés és ellenőrzés: a kérelmezőnek olyan adatokat és dokumentumokat (beleértve a releváns számlákat) kell benyújtania, amelyek az efféle felhasznált termékek mennyiségét mutatják, illetve az ökocímkével rendelkező mennyiséget.

73. Autómosás kizárólag a speciális felszereléssel ellátott területeken (1 pont)

Az autómosást nem szabad engedélyezni, vagy kizárólag a speciális felszereléssel ellátott területeken, amelyek alkalmasak a felhasznált víz és tisztítószerek összegyűjtésére és a szennyvízcsatornába való elvezetésére.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a megfelelő igazolásokat.

74. A mesterséges kertigrill-gyújtó helyett használható termékek támogatása (1 pont)

A mesterséges kertigrill-gyújtó termékek helyett ezt helyettesítő termékeket kell árulni az üzletekben, például repceolajat vagy kenderből készült termékeket.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak.

75. Az úszómedence-fertőtlenítőszer adagolása (1 pont)

Az úszómedencének automatikus adagolórendszerrel kell rendelkeznie, amely a legkevesebb fertőtlenítőszert használja fel, amellyel már el lehet érni a megfelelő higiéniai eredményt.

Értékelés és ellenőrzés: a kérelmezőnek műszaki jellegű dokumentumokat kell benyújtania az automatikus adagolórendszerről.

76. Gépi tisztítás (1 pont)

A kempingnek pontosan kidolgozott eljárással kell rendelkeznie a vegyi anyagoktól mentes tisztításra, például a mikroszálas termékek vagy egyéb, nem vegyi tisztítóanyagok használatára, illetve a hasonló eredménnyel járó tevékenységek végzésére vonatkozóan.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat, amennyiben azok lényegesek.

77. Biokertészkedés (2 pont)

A mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletnek ( 16 ) és annak későbbi módosításainak az előírásai szerint, illetve a nemzeti jog vagy az elfogadott nemzeti bioszisztémák szerint a külső területeken vagy egyáltalán nem szabad rovarölő szereket használni, vagy biokertészkedést kell folytatni.

Assessment and verification: The applicant shall provide a detailed explanation of how the campsite fulfils this criterion, together with appropriate supporting documentation if relevant.

78. Rovarölő és növényvédő szerek (maximum 2 pont)

A szálláshelyek és higiénés helyiségek épületszerkezetének biztosítania kell azt, hogy a lehető legkevesebb rovarölő és növényvédő szert kelljen használni a kemping területén (1 pont). (Például cölöpökre kell építkezni, hogy a patkányok ne tudjanak bejutni a létesítményekbe; szúnyoghálót és tekercs alakú szúnyogcsapdát kell alkalmazni.)

Rovarölő és növényvédő szerek esetén kizárólag olyan anyagokat szabad használni, amelyek biokertészkedésre alkalmasak (2092/91/EGK rendelet előírásai szerint), illetve amelyek közösségi ökocímkével, illetve nemzeti vagy regionális, ISO I. típusba tartozó ökocímkével rendelkeznek (1 pont).

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat, amennyiben azok lényegesek.

HULLADÉK

79. Komposztálás (maximum 3 pont)

A kempingnek szelektálnia kell a releváns organikus hulladékot (kerti hulladék 2 pont, konyhai hulladék 1 pont), és biztosítania kell ennek a helyi hatóságok útmutatója szerinti komposztálását (pl. a helyi közigazgatás végzi, helyben történik, illetve magáncég bonyolítja le).

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat, amennyiben azok lényegesek.

80. Egyszer használatos italosdobozok (2 pont)

Egyszer használatos italosdobozokat nem lehet kínálni a kemping közvetlen irányítása alatt álló vagy a kemping vezetésének tulajdonában levő területeken, kivéve ha azt a törvény előírja.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, valamint meg kell jelölnie, milyen egyszer használatos termékek kerülnek felhasználásra (ha vannak ilyenek), és hogy ezek használatát milyen rendelkezés írja elő.

81. A reggeli/élelmiszer csomagolása és az egyszer használatos árucikkek (2 pont)

Kerülni kell az egyadagos élelmiszercsomagok, valamint egyszer használatos csészék, tányérok és evőeszközök használatát reggelinél vagy más étkezésnél.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

82. Zsírok/olajok eltávolítása (3 pont)

Zsírleválasztókat kell felszerelni; a főzőzsírokat/-olajokat és a mélyhűtött zsírokat/olajokat össze kell gyűjteni, és ezeket a megfelelő módon el kell távolítani (2 pont). A vendégek számára megfelelő zsír- és olajeltávolítási módokat kell felajánlani (1 pont).

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

83. Kifolyt üzemanyag a parkolókban (1 pont)

A parkoló autókból kifolyt olajat és hasonló üzemanyagokat össze kell gyűjteni és a megfelelő módon eltávolítani.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

84. Használt textiláru, bútor és egyéb termékek (maximum 3 pont)

A használt textilárut, bútort és egyéb termékeket, például műszaki cikkeket áruba kell bocsátani vagy jótékonysági célra kell adni, illetve más, olyan szervezeteknek kell átadni, amelyek összegyűjtik és újraforgalmazzák az efféle árucikkeket.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell az adott szervezetektől származó megfelelő igazolásokat.

EGYÉB SZOLGÁLTATÁSOK

85. A kemping közlekedésének a szabályozása (1 pont)

A teljes közlekedést (a vendégekét és a kemping fenntartásához kapcsolódó közlekedést/szállítást) meghatározott időtartamra és területekre kell korlátozni a kemping területén.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

86. A kemping által generált közlekedés (1 pont)

A kemping nem használhat belső égésű motorral rendelkező járműveket a kemping területén, sem közlekedés, sem karbantartás céljára.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

87. A kemping vendégei rendelkezésére álló kerekes szállítókocsik (1 pont)

A kemping vendégei a kemping területén történő csomagszállításhoz és vásárláshoz kerekes szállítókocsikat vagy egyéb, nem motorizált közlekedési eszközöket vehetnek igénybe díjfizetés nélkül.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

88. Burkolat nélküli területek (1 pont)

A kemping területe felszínének legalább 90 %-át nem boríthatja aszfalt/cement, illetve egyéb burkolóanyag, amely akadályozza a termőtalaj megfelelő víz- és levegőáteresztését.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

89. Tetőkertépítés (1,5 pont)

A kemping megfelelő (lapos, vagy kis dőlésszögű) tetővel rendelkező épületeinek legalább 50 %-át be kell ültetni fűvel vagy növényekkel.

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

90. Környezetvédelmi tájékoztatás és oktatás (maximum 3 pont)

A kempingnek környezetvédelmi tájékoztató és oktató kiadványokat kell biztosítania a vendégek számára a helyi biodiverzitás-, táj- és természetmegőrző intézkedésekről (1,5 pont). A vendégek szórakoztatásának környezetvédelmi oktató elemeket is kell tartalmaznia (1,5 pont).

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a megfelelő igazolásokat.

91. A dohányzás megtiltása a közös területeken és a bérelhető szálláshelyeken (1 pont)

A beltéri közös területek legalább 50 %-ában és a bérelhető szálláshelyek 50 %-ában tiltani kell a dohányzást.

Értékelés és ellenőrzés: a kérelmezőnek meg kell jelölnie a területek számát és jellegét, illetve hogy ezek közül melyik nemdohányzó.

92. Kerékpárok (1,5 pont)

Kerékpárokat kell a vendégek rendelkezésére bocsátani. (Legalább 2 kerékpárt minden 50 sátorhelyre és/vagy bérelhető szálláshelyre.)

Értékelés és ellenőrzés: a kérelmezőnek magyarázatot kell benyújtania arról, hogy a kemping hogyan felel meg ennek a kritériumnak.

93. Betétes vagy újratölthető palackok (maximum 3 pont)

A kempingnek betétes vagy újratölthető palackokban kell kínálnia az italokat: üdítőitalok (1 pont), sör (1 pont), víz (1 pont).

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell a palackok forgalmazóitól származó megfelelő igazolásokat.

94. Papírtermékek (maximum 2 pont)

A WC-papír/papírtörlő és vagy az irodában használt papír legalább 50 %-a rendelkezzen közösségi ökocímkével, illetve más nemzeti vagy regionális, ISO I. típusba tartozó ökocímkével (1 pont a fenti két papírtermék-kategória mindegyikéért).

Értékelés és ellenőrzés: a kérelmezőnek olyan adatokat és dokumentumokat (beleértve a releváns számlákat) kell benyújtania, amelyek az efféle felhasznált termékek mennyiségét mutatják, illetve az ökocímkével rendelkező mennyiséget.

95. Tartós termékek (maximum 3 pont)

A kemping (beleértve a bérelhető szálláshelyeket) területén található, bármilyen kategóriába tartozó tartós termékek (például ágynemű, törülközők, asztalnemű, személyi számítógépek, laptopok, televíziók, matracok, bútorok, mosógépek, mosogatógépek, hűtőszekrények, porszívók, padlóburkoló lapok, izzók) legalább 10 %-a rendelkezzen közösségi ökocímkével, illetve nemzeti vagy regionális, ISO I. típusba tartozó ökocímkével (1 pont a fenti három tartóstermék-kategória mindegyikéért).

Értékelés és ellenőrzés: a kérelmezőnek olyan adatokat és dokumentumokat kell benyújtania, amelyek az efféle felhasznált termékek mennyiségét mutatják, illetve az ökocímkével rendelkező mennyiséget.

96. Helyi élelmiszerek (maximum 4,5 pont)

Étkezésenként legalább két, helyi termények felhasználásával készült terméket kell kínálni, beleértve a reggelit (1,5 pont) és az üzletben kapható termékeket (1,5 pont) is.

Adott esetben a helyi veszélyeztetett állatfajok, például a specifikus halak, rákfélék és a „bushmeat” (bozóthús) fogyasztását meg kell tiltani (1,5 pont).

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a megfelelő igazolásokat.

97. Bioélelmiszer (maximum 2 pont)

Legalább két étel fő alapanyagainak (1 pont) és legalább négy, az üzletben árusított terméknek (1 pont) kell a 2092/91/EGK rendelet meghatározása szerinti biokertészetből származnia.

Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell a megfelelő igazolásokat.

GAZDÁLKODÁS

98. A kemping EMAS-regisztrációja (3 pont) és ISO-tanúsítványa (1,5 pont)

A kempingnek regisztrálva kell lennie a közösségi környezetvédelmi vezetési és hitelesítési rendszerben (EMAS) (3 pont) vagy ISO 14001 szabványtanúsítvánnyal kell rendelkeznie (1,5 pont).

Értékelés és ellenőrzés: a kérelmezőnek megfelelő bizonyítékot kell benyújtania az EMAS-regisztrációról vagy az ISO 14001-ről.

99. A beszállítók EMAS-regisztrációja (1,5 pont) vagy ISO-tanúsítványa (1 pont)

A kemping fő beszállítói vagy szolgáltatói közül legalább egynek regisztrálva kell lennie az EMAS-ban (1,5 pont) vagy ISO 14001 tanúsítvánnyal kell rendelkeznie (1 pont).

Értékelés és ellenőrzés: a kérelmezőnek megfelelő bizonyítékot kell benyújtania fő beszállítói közül legalább egynek az EMAS-regisztrációjáról vagy ISO 14001 tanúsítványáról.

100. Az alvállalkozók megfelelése az A. szakasz kritériumainak (maximum 2 pont)

A két plusz szolgáltatásban (élelmiszer- és szabadidősprogram-szolgáltatás) érintett valamennyi alvállalkozónak meg kell felelnie legalább ennek a specifikus szolgáltatásokra vonatkozó ökocímkének az elnyeréséhez szükséges, A. szakaszban felsorolt kritériumoknak (1 pont a kemping területén rendelkezésre álló valamennyi szolgáltatásért).

Értékelés és ellenőrzés: a kérelmezőnek be kell nyújtania az alvállalkozóival kötött szerződésekre vonatkozó megfelelő dokumentumokat az alvállalkozóknak az A. szakasz kritériumainak való megfelelését illetően.

101. Villany- és vízórák (maximum 2 pont)

A kempingnek plusz villany- és vízórákat kell felszereltetnie, hogy lehetővé tegye a különböző tevékenységek és gépek fogyasztására vonatkozó adatgyűjtést (1 pont). Minden sátorhely rendelkezzen saját villany- és vízórával (1 pont).

Értékelés és ellenőrzés: a kérelmezőnek részletes magyarázatot kell benyújtania arról, hogy a kemping hogyan felel meg ennek a kritériumnak, és mellékelnie kell az összegyűjtött adatok elemzését (amennyiben az már rendelkezésre áll).

102. További környezetvédelmi intézkedések (maximum 3 pont)

Vagy:

a) További környezetvédelmi intézkedések (egyenként maximum 1,5 pont, összességében maximum 3 pont): a kemping vezetőségének az e szakaszban vagy az A. szakaszban kritériumként előírtakon kívül további intézkedéseket kell tennie azért, hogy a kemping még több eredményt érhessen el a környezetvédelem terén. A kérelmet elbíráló illetékes szerv pontokat ítél meg ezekre az intézkedésekre, de ezek intézkedésenként nem haladhatják meg a 1,5 pontot. Értékelés és ellenőrzés: a kérelmezőnek nyilatkozatot kell benyújtania arról, hogy megfelel ennek a kritériumnak, és mellékelnie kell minden olyan további intézkedésnek a teljes leírását, amelynek a figyelembe vételét a kérelmező óhajtja.

Vagy:

b) Ökocímke elnyerése (3 pont): a kempingnek rendelkeznie kell egy nemzeti vagy regionális, ISO I. típusba tartozó ökocímkével. Értékelés és ellenőrzés: a kérelmezőnek megfelelő bizonyítékot kell benyújtania arra nézve, hogy elnyerte az ökocímkét.